เทศบัญญัติเทศบาลตำบลโพนทองเทศบัญญัติเทศบาลตำบลโพนทองเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลโพนทองอำเภอเมืองกาฬสินธุ์ จังหวัดกาฬสินธุ์พ.ศ. ๒๕๕๓[๑] อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๑๒) พ.ศ. ๒๕๔๖ เทศบาลโพนทอง โดยความเห็นชอบของสภาเทศบาลตำบลโพนทองและผู้ว่าราชการจังหวัดกาฬสินธุ์ จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลโพนทอง เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภท ในท้องที่เทศบาลตำบลโพนทองอำเภอเมืองกาฬสินธุ์ จังหวัดกาฬสินธุ์ พ.ศ. ๒๕๕๓ข้อ ๒ เทศบัญญัติเทศบาลตำบลโพนทองนี้ให้ใช้บังคับตั้งแต่วันที่๒๕ ธันวาคม ๒๕๕๓ เป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองกาฬสินธุ์ที่ออกตามความในพระราชบัญญัติการผังเมืองรวมพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณด้านเหนือแนวเขตตำบลหนองกุงกับตำบลโพนทองและจดแนวเขตผังเมืองรวมด้านเหนือซึ่งเป็นเส้นขนานระยะ๕๐๐ เมตร กับศูนย์กลางถนนหมายเลข ๒๑๓ ทิศเหนือและเป็นเส้นตั้งฉากกับศูนย์กลางทางหลวงแผ่นดินหมายเลข ๒๑๓ไปทางทิศตะวันออกเฉียงเหนือตามแนวทางหลวงแผ่นดินหมายเลข ๒๑๓ที่จุดซึ่งอยู่ห่างจากบริเวณที่คลองส่งน้ำสายใหญ่ ฝั่งซ้ายบรรจบกับทางหลวงแผ่นดินหมายเลข ๒๑๓ เป็นระยะ ๑,๗๐๐ เมตรทางหลวงแผ่นดินหมายเลข ๒๑๓ ฟากตะวันออก ด้านตะวันออกจดแนวเขตผังเมืองรวมด้านตะวันออก ซึ่งเป็นเส้นขนานระยะ ๑,๕๐๐เมตร ศูนย์กลางทางหลวงแผ่นดินหมายเลข ๒๑๓ และคลองซอย ๔ ขวาฝั่งตะวันออก ซึ่งเป็นแนวเขตตำบลโพนทองกับตำบลเหนือด้านใต้ จดแนวเขตตำบลโพนทองกับตำบลเหนือ และแนวเขตตำบลโพนทองกับตำบลกาฬสินธุ์(เทศบาลเมือง - กาฬสินธุ์) ด้านตะวันตก จดแนวเขตตำบลลำพานกับตำบลโพนทองทั้งนี้ตามแผนที่ที่แนบท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน(๒)สถานที่บรรจุก๊าชและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สำหรับการกำจัดมูลฝอย(๕) สำหรับการซื้อขายเศษวัสดุ(๖) สำหรับเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) สถานสงเคราะห์หรือรับเลี้ยงเด็ก(๘) สถานสงเคราะห์หรือรับเลี้ยงคนชรา(๙) สุสานและฌาปณสถานตามกฎหมายว่าด้วยสุสานและฌาปณสถาน(๑๐) ตามโครงการจัดสรรที่ดินเพื่อประกอบอุตสาหกรรม(๑๑) ตามโครงการจัดสรรที่ดินเพื่อประกอบพาณิชยกรรมเว้นแต่เป็นการจัดสรรที่ดินที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๑๒) เพื่อการอยู่อาศัยหรือการประกอบพานิชกรรมประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๑๓) เพื่อการอยู่อาศัยประเภทห้องชุด อาคารชุด หรือหอพัก(๑๔) เพื่อการอยู่อาศัยหรือการประกอบพานิชยกรรมประเภทอาคารขนาดใหญ่(๑๕) โรงแรมตามกฎหมายว่าด้วยโรงแรมข้อ ๕ ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดในข้อ๔ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลโพนทองรักษาการให้เป็นไปตามเทศบัญญัตินี้ประกาศณ วันที่ ๒๕ ธันวาคม พ.ศ. ๒๕๕๓ศักดิ์ศรีศรีบาลแจ่มนายกเทศมนตรีตำบลโพนทอง[เอกสารแนบท้าย]๑. แผนที่ท้ายเทศบัญญัติเทศบาลตำบลโพนทอง เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลโพนทอง อำเภอเมืองกาฬสินธุ์ จังหวัดกาฬสินธุ์ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๘ มีนาคม ๒๕๕๔ณัฐวดี/ตรวจ๒๘ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๘ ง/หน้า ๔๑/๑๐ มีนาคม ๒๕๕๔